При избран начин на обезщетяване по „Експертна оценка“, застрахователната компания оценява щетите по автомобила и изплаща обезщетение в брой или по банкова сметка на застрахования. При този метод на обезщетяване е възможно получената от клиента сума да не може да покрие напълно необходимите разходи за ремонт на автомобила.
При избран начин на обезщетяване с право на „Доверен сервиз“, автомобилът се ремонтира в доверен автосервиз на застрахователната компания (Булстрад, Дженерали или Бул Инс). Застрахователната компанията се разплаща директно със сервиза, който от своя страна има ангажимент да закупи необходимите резервни части и да отремонтира автомобила.